Ολυμπιακός Λευκωσίας (ποδόσφαιρο)

Ο Ολυμπιακός Λευκωσίας είναι μία κυπριακή ποδοσφαιρική ομάδα, με έδρα τη Λευκωσία. Αποτελεί τμήμα του αθλητικού σωματείου Ολυμπιακός Λευκωσίας. Έχει κατακτήσει 3 φορές το Πρωτάθλημα της Α΄ Κατηγορίας Κύπρου, έχει συμμετάσχει 3 φορές στο Πρωτάθλημα Α΄ Εθνικής Ελλάδας, έχει κατακτήσει ένα Κύπελλο Κύπρου και μια Ασπίδα Πάκκου, ενώ επίσης έχει εκπροσωπήσει την Κύπρο σε αρκετές ευρωπαϊκές διοργανώσεις. Ο Ολυμπιακός μετράει 73 συμμετοχές στην Α΄ Κατηγορία Κύπρου, όντας στην τέταρτη θέση στη σχετική κατάταξη.

Ίδρυση
Ο Ολυμπιακός Λευκωσίας ιδρύθηκε στις 4 Μαρτίου 1931. Ιδρυτές του σωματείου ήταν μια ομάδα μορφωμένων νέων, αποφοίτων του Παγκυπρίου Γυμνασίου, οι οποίοι ενδιαφέρονταν για τον αθλητισμό και κυρίως το ποδόσφαιρο, την καλλιτεχνική και πολιτιστική δραστηριότητα.

Οι νέοι αυτοί αρχικά ίδρυσαν ορχήστρα και διοργάνωναν μουσικές εκδηλώσεις. Η ορχήστρα έκανε πρόβες σε υφιστάμενο σωματείο («Ελευθέρια») των Κάτω Ενοριών της Λευκωσίας. Ωστόσο, το γεγονός ότι οι πρόβες ενοχλούσαν τους θαμώνες του σωματείου Ελευθέρια που επιδίδονταν στο χαρτοπαίγνιο και προκαλούσαν προβλήματα στη λειτουργίας της ορχήστρας, οδήγησε τα μέλη της ορχήστρας στην ίδρυση νέου σωματείου, του Ολυμπιακού.

Ονομασία
Οι ιδρυτές του σωματείου αποφάσισαν να το ονομάσουν «Ολυμπιακός» λόγω της αγάπης που είχαν προς τον ελλαδικό σύλλογο του Ολυμπιακού Πειραιώς.

Έμβλημα και χρώματα
Το έμβλημα του Ολυμπιακού Λευκωσίας είναι το αντίσκηνο. Η ιδέα προέκυψε από την πρώτη κατασκηνωτική εξόρμηση του σωματείου στην περιοχή που είναι το εξωκκλήσι της Παναγιάς της Γλυκιώτισσας στην Κερύνεια. Ως χρώματα επιλέχτηκαν το μαύρο και το πράσινο. Το μαύρο για να θυμίζει το πένθος του Ελληνισμού της Κύπρου για τους πολλούς ξένους κατακτητές και το πράσινο για να συμβολίζει την ελπίδα και την πίστη του Κυπριακού Ελληνισμού για ένωση με την μητέρα Ελλάδα.

 Ιστορία 
Ο Ολυμπιακός αποτελεί ένα από τα ιδρυτικά μέλη της Κυπριακής Ομοσπονδίας Ποδοσφαίρου (ΚΟΠ). Έχει κατακτήσει τρεις φορές το Πρωτάθλημα Α΄ κατηγορίας (1966-67. 1968-69, 1970-71) και ως Πρωταθλητής Κύπρου συμμετείχε τρεις φορές στην Α΄ Εθνική Ελλάδας. Ακόμη έχει κατακτήσει 1 φορά το Κύπελλο Κύπρου (1976-77) και 1 φορά την Ασπίδα Πάκκου (1967). Έχει συμμετάσχει 3 φορές στο Κύπελλο Πρωταθλητριών Ομάδων Ευρώπης (1967-68, 1969-70, 1971-72), 2 φορές στο Κύπελλο ΟΥΕΦΑ (1973-74, 2001-02), 1 φορά στο Κύπελλο Κυπελλούχων Ευρώπης (1977-78) και 2 φορές στο Κύπελλο Ιντερτότο (2003, 2005). Έχει 71 συμμετοχές στην Α΄ Κατηγορία Κύπρου, όντας στην τέταρτη θέση στη σχετική κατάταξη.

 Τα πρώτα χρόνια 
Με την ίδρυση του ο Ολυμπιακός σχημάτισε και ποδοσφαιρική ομάδα. Ωστόσο, όταν ιδρύθηκε, η Κυπριακή Ομοσπονδία Ποδοσφαίρου δεν είχε ακόμα δημιουργηθεί και έτσι δεν διεξαγόταν παγκύπριο πρωτάθλημα. Ωστόσο, είχαν ήδη δημιουργηθεί αρκετά σωματεία. Το 1932, με πρωτοβουλία του Πεζοπορικού Λάρνακας, διεξήχθη, με σύστημα νοκ-άουτ, το πρώτο παγκύπριο πρωτάθλημα, το «Πρωτάθλημα Πόλεων». Ο Ολυμπιακός δεν πήρε μέρος σε αυτό το πρωτάθλημα αλλά συμμετείχε στο επόμενο πρωτάθλημα, το οποίο διοργάνωσε ο ΑΠΟΕΛ (1933). Στο πρωτάθλημα αυτό συμμετείχαν 8 ομάδες. Είχε συμφωνηθεί όπως οι 8 ομάδες αγωνιστούν μεταξύ τους σε ένα γύρο και οι πρώτες πέντε στη βαθμολογία να αγωνιστούν μεταξύ τους, πάλι σε ένα γύρο. Ο Ολυμπιακός τερμάτισε στην έκτη θέση. Επειδή όμως απεχώρησαν δύο ομάδες, αποφασίστηκε όπως στο δεύτερο γύρο να συμμετάσχουν 6 ομάδες και έτσι συμμετείχε και ο Ολυμπιακός ο οποίος τελικά τερμάτισε στην τελευταία θέση. Ο Ολυμπιακός συμμετείχε και στο τρίτο ανεπίσημο πρωτάθλημα, το οποίο διοργάνωσε η ΑΕΛ την περίοδο 1933-34. Ίσχυαν οι ίδιο κανονισμοί όπως και στο δεύτερο πρωτάθλημα και ο Ολυμπιακός δεν κατάφερε να προκριθεί στο δεύτερο γύρο. Το τέταρτο πρωτάθλημα πόλεων θα το διοργάνωνε η Ανόρθωση. Ωστόσο, λόγω προκήρυξης πρωταθλήματος από τον Τραστ στη Λευκωσία και διαμάχης μεταξύ των δύο ομάδων, αλλά και άλλων θεμάτων για τα οποία υπήρχαν διαφωνίες (ο Ολυμπιακός και ο Άρης έθεσαν θέμα ελεύθερης συμμετοχής ποδοσφαιριστών από ένα σωματείο σε άλλο), τα σωματεία αποφάσισαν τη δημιουργία μιας αρχής η οποία θα είχε την ευθύνη διοργάνωσης των πρωταθλημάτων. Έτσι, στις 23 Σεπτεμβρίου 1934 ιδρύεται η Κυπριακή Ομοσπονδία Ποδοσφαίρου, με τον Ολυμπιακό να αποτελεί ένα από τα ιδρυτικά της μέλη.

 Διοργανώσεις 
 Περίοδος 1934-1939 
Την περίοδο 1934-35 διεξήχθη το πρώτο επίσημο Παγκύπριο Πρωτάθλημα και ο Ολυμπιακός συμμετείχε. Ως έδρα χρησιμοποιούσε το παλιό στάδιο ΓΣΠ (μαζί με τους ΑΠΟΕΛ, Τραστ και Τσεττίν Καγία). Ο Ολυμπιακός τερμάτισε στην τελευταία θέση με μόλις 4 βαθμούς σε 12 αγώνες. Την περίοδο 1935-36 τερμάτισε στην 6η θέση όπως και την περίοδο 1936-37. Στο κύπελλο Κύπρου 1936-37 έφτασε για πρώτη φορά στα ημιτελικά, όπου αποκλείστηκε από τον Τραστ. Την περίοδο 1937-38 ο Ολυμπιακός δεν δήλωσε συμμετοχή στο πρωτάθλημα και στο κύπελλο λόγω ανυπέρβλητων δυσκολιών. Επανήλθε την περίοδο 1938-39, τερματίζοντας και πάλι στην 6η θέση. Την περίοδο αυτή είχε ενισχυθεί με μερικούς ποδοσφαιριστές του Τραστ, ο οποίος είχε διαλυθεί το 1938.
+Η πορεία του Ολυμπιακού την περίοδο 1934-1939 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά1934-35A΄881212911484Κύπελλο ΚύπρουΠροημιτελικά1935-36A΄681441923569Κύπελλο ΚύπρουΠροημιτελικά1936-37A΄671213818495Κύπελλο ΚύπρουΗμιτελικά1937-38Δεν δήλωσε συμμετοχήΔεν συμμετείχε1938-39A΄67920713424Κύπελλο ΚύπρουΠροκριματικάΒαθμολογία: Νίκη=2 βαθμοί, Ισοπαλία=1 βαθμός, Ήττα=0 βαθμοί

 Δεκαετία 1940-1949 
Την περίοδο 1939-40 ο Ολυμπιακός τερμάτισε στην 6η και τελευταία θέση. Την επόμενη περίοδο τερμάτισε στην 4η θέση. Από το 1941 έως το 1944 δεν διεξήχθη παγκύπριο πρωτάθλημα λόγω του δευτέρου παγκοσμίου πολέμου, επειδή πολλοί Κύπριοι εντάχθηκαν στις αντικατοχικές ομάδες που δημιουργήθηκαν στην Ελλάδα. Την περίοδο 1944-45 το πρωτάθλημα επανήλθε και ο Ολυμπιακός τερμάτισε στην 5η θέση. Την περίοδο 1945-46 τερμάτισε και πάλι στην 6η και τελευταία θέση. Την επόμενη περίοδο κατέλαβε την 7η και τελευταία θέση. Η περίοδος 1947-48 ήταν η καλύτερη για την ομάδα έως τότε, καθώς τερμάτισε στην 3η θέση. Την επόμενη περίοδο τερμάτισε στην 7η θέση.
+Η πορεία του Ολυμπιακού τη δεκαετία 1940-1949 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά1939-40A΄6691087382Κύπελλο ΚύπρουΠροημιτελικά1940-41A΄45720516504Κύπελλο ΚύπρουΗμιτελικά1941-44 Δεν διεξήχθηκε πρωτάθλημα και κύπελλο1944-45A΄561022619376Κύπελλο ΚύπρουΠροημιτελικά1945-46A΄661013612305Κύπελλο ΚύπρουΗμιτελικά1946-47A΄7712201019434Κύπελλο ΚύπρουΗμιτελικά1947-48A΄35840425238Κύπελλο ΚύπρουΗμιτελικά1948-49A΄7814221022416Κύπελλο ΚύπρουΠροημιτελικάΒαθμολογία: Νίκη=2 βαθμοί, Ισοπαλία=1 βαθμός, Ήττα=0 βαθμοί

 Δεκαετία 1950-1959 
Οι κακές πορείες του Ολυμπιακού συνεχίστηκαν μέχρι και τα μέσα της δεκαετίας του 1950. Την περίοδο 1949-50 κατέλαβε την προτελευταία θέση και την περίοδο 1950-51 την τελευταία θέση. Στο πρωτάθλημα της περιόδου 1951-52 τερμάτισε και πάλι στην τελευταία θέση και την επόμενη περίοδο στην προτελευταία, όπως και τις περιόδους 1953-54 και 1954-55. Από την περίοδο αυτή άρχισε να ισχύει και ο υποβιβασμός (όχι σε όλες τις περιόδους) στη Β΄ κατηγορία. Την περίοδο 1955-56 ο Ολυμπιακός τερμάτισε στην 4η θέση, 4 βαθμούς μακριά από την πρώτη θέση.

Πριν από την έναρξη της περιόδου 1956-57, το Νοέμβριο του 1956, και ενώ ο αγώνας της ΕΟΚΑ βρισκόταν σε εξέλιξη (1955-1959), οι Άγγλοι αποφάσισαν το κλείσιμο του σταδίου ΓΣΠ. Έτσι, οι ομάδες της Λευκωσίας (Ολυμπιακός, ΑΠΟΕΛ, Ομόνοια) δεν είχαν γήπεδο για να συμμετάσχουν στο πρωτάθλημα. Σε έκτακτη γενική συνέλευση της ΚΟΠ αποφασίστηκε η έναρξη του πρωταθλήματος (τέλη Νοεμβρίου) χωρίς τη συμμετοχή των τριών αυτών ομάδων. Ωστόσο, τον Ιανουάριο του 1957 οι Άγγλοι επέτρεψαν τη λειτουργία του σταδίου. Οι ομάδες της Λευκωσίας ξεκίνησαν να συμμετέχουν στο πρωτάθλημα και κατάφεραν να συμπληρώσουν όλους τους αγώνες. Ο Ολυμπιακός τερμάτισε στην 7η θέση.

Την περίοδο 1957-58 ο Ολυμπιακός τερμάτισε στη 10η και τελευταία θέση. Δεν υποβιβάστηκε, όμως, γιατί λόγω της έκρυθμης κατάστασης που επικρατούσε στην Κύπρο, είχε αποφασιστεί να μην ισχύει η διαβάθμιση, όπως είχε και γίνει και την προηγούμενη περίοδο. Την περίοδο 1959-59 δεν διεξήχθη πρωτάθλημα λόγω της κατάστασης που επικρατούσε στο νησί. Διεξήχθη ωστόσο το Κύπελλο Κύπρου με τον Ολυμπιακό να φτάνει στα ημιτελικά, όπου αποκλείστηκε από την ΑΕΛ.
+Η πορεία του Ολυμπιακού τη δεκαετία 1950-1959 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά1949-50A΄781414922466Κύπελλο ΚύπρουΠροημιτελικά1950-51A΄881425722399Κύπελλο ΚύπρουΗμιτελικά1951-52A΄881432925488Κύπελλο ΚύπρουΠροημιτελικά1952-53A΄781432920408Κύπελλο ΚύπρουΠροημιτελικά1953-54A΄8916411117349Κύπελλο ΚύπρουΑ΄ γύρος1954-55A΄910185112245511Κύπελλο ΚύπρουΠροημιτελικά1955-56A΄4916754292719Δεν διεξήχθη1956-57A΄7916529245012Δεν διεξήχθη1957-58A΄10101717921359Δεν διεξήχθη1958-59Δεν διεξήχθηκε πρωτάθλημαΚύπελλο ΚύπρουΗμιτελικάΒαθμολογία: Νίκη=2 βαθμοί, Ισοπαλία=1 βαθμός, Ήττα=0 βαθμοί

 Δεκαετία 1960-1969 
Τη δεκαετία αυτή ο Ολυμπιακός άρχισε να διεκδικεί ψηλότερες θέσεις στη βαθμολογία. Από τα μέσα της δεκαετίας ξεκινά η χρυσή περίοδος της ομάδας με τις κατακτήσεις πρωταθλημάτων, συμμετοχές στην Α΄ Εθνική Ελλάδας και συμμετοχές στις ευρωπαϊκές διοργανώσεις.

Την περίοδο 1959-60 ο Ολυμπιακός κατέβαλε την 8η θέση και την επόμενη περίοδο τη 10η θέση. Η άνοδος της ομάδας ξεκινά από την περίοδο 1961-62 όπου και τερμάτισε στην 6η θέση. Επιπρόσθετα, για πρώτη φορά στην ιστορία του ο Ολυμπιακός προκρίθηκε στον τελικό του κυπέλλου Κύπρου αλλά έχασε από την Ανόρθωση με 5-2. Ο τελικός έγινε στις 17 Ιουνίου 1962 στο παλιό στάδιο ΓΣΠ.

Την περίοδο 1962-63, ο Ολυμπιακός τερμάτισε στην 5η θέση. Την περίοδο 1963-64 τo πρωτάθλημα διακόπηκε τον Δεκέμβριο του 1963 λόγω των δικοινοτικών διαταραχών και δεν συνεχίστηκε ποτέ. Στο κύπελλο Κύπρου ο Ολυμπιακός έφτασε μέχρι τα ημιτελικά. Την περίοδο 1964-65, ο Ολυμπιακός τερματίζει για πρώτη φορά στη δεύτερη θέση, αν και δεν διεκδίκησε το πρωτάθλημα καθόλη τη διάρκεια του. Μάλιστα, πρώτος σκόρερ του πρωταθλήματος αναδείχθηκε ο ποδοσφαιριστής του Ολυμπιακού Κωστάκης Πιερίδης με 21 γκολ. Στη δεύτερη θέση τερμάτισε και την επόμενη περίοδο, ένα βαθμό πίσω από την πρωταθλήτρια Ομόνοια. Στο τελευταίο παιχνίδι της χρονιάς αντιμετώπιζε τη Νέα Σαλαμίνα στην έδρα του. Η αντίπαλος με νίκη κατακτούσε το πρωτάθλημα. Ο Ολυμπιακός κέρδισε και έτσι το πρωτάθλημα κατέληξε στην Ομόνοια, με τον ίδιο να καταλαμβάνει τη δεύτερη θέση και τη Νέα Σαλαμίνα την τρίτη. Επιπρόσθετα, ο Ολυμπιακός είχε την καλύτερη επίθεση του πρωταθλήματος με 60 γκολ. Και πάλι ανάδειξε τον πρώτο σκόρερ του πρωταθλήματος, τον Πανίκο Ευθυμιάδη, με 20 γκολ.

Η περίοδος 1966-67 ήταν ιστορική για τον Ολυμπιακό. Κατέκτησε το πρώτο του πρωτάθλημα και συνάμα τον πρώτο τίτλο στην ιστορία του. Τερμάτισε στην πρώτη θέση της βαθμολογίας, ισοβαθμώντας με τον ΑΠΟΕΛ, αλλά έχοντας καλύτερη αναλογία τερμάτων (γκολ υπέρ:γκολ κατά). Προπονητής της ομάδας ήταν ο Πάμπος Αβρααμίδης. Η κατάκτηση του πρωταθλήματος έδωσε την ευκαιρία στον Ολυμπιακό να συμμετάσχει για πρώτη φορά σε ευρωπαϊκή διοργάνωση, στο Κύπελλο Πρωταθλητριών 1967-68. Αντίπαλος ήταν η βοσνιακή ΦΚ Σαράγεβο, η οποία προερχόταν από το πρωτάθλημα της Γιουγκοσλαβίας. Στον πρώτο αγώνα στο παλιό ΓΣΠ, στις 20 Σεπτεμβρίου 1967, οι δύο ομάδες εξήλθαν ισόπαλες 2-2. Στο δεύτερο αγώνα στο Σαράγεβο, στις 18 Οκτωβρίου 1967, ο Ολυμπιακός ηττήθηκε με 3-1 και αποκλείστηκε.

Με την κατάκτηση του πρωταθλήματος, ο Ολυμπιακός εξασφάλισε την συμμετοχή του στην Α΄ Εθνική Ελλάδας. Ήταν η πρώτη φορά που κυπριακή ομάδα θα συμμετείχε στο ελληνικό πρωτάθλημα. Συμμετείχε στο πρωτάθλημα Α΄ Εθνικής 1967-1968 και τερμάτισε στην 17η και προτελευταία θέση με απολογισμό 6 νίκες, 11 ισοπαλίες και 17 ήττες. Στο Κύπελλο Ελλάδας αφού απέκλεισε τις ομάδες Π.Α.Σ. Κόρινθος και Διαγόρα Ρόδου, αποκλείστηκε στον Γ΄ γύρο από το μετέπειτα κυπελλούχο Ολυμπιακό Πειραιώς.

Την περίοδο 1968-69, αφότου είχε υποβιβαστεί από το ελληνικό πρωτάθλημα, επέστρεψε στο κυπριακό πρωτάθλημα. Ο κορμός της ομάδας που είχε κατακτήσει το πρώτο πρωτάθλημα δύο χρόνια προηγουμένως, παρέμενε ο ίδιος. Έτσι, ο Ολυμπιακός ξεκίνησε ως ένα από τα φαβορί το πρωταθλήματος κατορθώνοντας να το κατακτήσει για δεύτερη φορά. Και πάλι ισοβάθμησε με την ομάδα που ήταν στη δεύτερη θέση. Αυτή τη φορά ήταν η Ομόνοια. Ο Ολυμπιακός υπερτερούσε στην αναλογία τερμάτων. Ο ποδοσφαιριστής της ομάδας Πανίκος Ευθυμιάδης αναδείχθηκε πάλι πρώτος σκόρερ του πρωταθλήματος με 17 γκολ. Επιπρόσθετα, ο Ολυμπιακός είχε την καλύτερη επίθεση του πρωταθλήματος με 51 γκολ και την καλύτερη άμυνα (μαζί με την Ομόνοια) με 18 γκολ. Προπονητής της ομάδας ήταν ο Έλι Φουκς.

Η κατάκτηση του πρωταθλήματος έδωσε την ευκαιρία στον Ολυμπιακό να συμμετάσχει για δεύτερη φορά σε ευρωπαϊκή διοργάνωση, στο Κύπελλο Πρωταθλητριών 1969-70. Αντίπαλος ήταν η ισχυρή Ρεάλ Μαδρίτης. Λόγω οικονομικών προβλημάτων την εποχή εκείνη, μερικές φορές οι κυπριακές ομάδες έδιναν και τους δύο αγώνες στην έδρα του αντιπάλου. Έτσι, ο τυπικά γηπεδούχος Ολυμπιακός, στις 24 Σεπτεμβρίου 1969, ηττήθηκε στο στάδιο Σαντιάγκο Μπερναμπέου με 0-8. Ο επαναληπτικός έγινε στις 30 Σεπτεμβρίου, στο ίδιο στάδιο, με τη Ρεάλ Μαδρίτης να κερδίζει με 6-1.
+Η πορεία του Ολυμπιακού τη δεκαετία 1960-1969 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά1959-60A΄81120569263516Δεν διεξήχθη1960-61 A΄1013247512435243Δεν διεξήχθη1961-62 A΄6132412395638511Κύπελλο ΚύπρουΦιναλίστ1962-63 A΄512221228474048Κύπελλο ΚύπρουΠροημιτελικά1963-64 A΄ Το πρωτάθλημα διακόπηκεΚύπελλο Κύπρου Ημιτελικά1964-65A΄ 211201316573647Κύπελλο ΚύπρουΠροημιτελικά1965-66A΄211201415603049Κύπελλο ΚύπρουΗμιτελικά1966-67 A΄112221453742655Κύπελλο ΚύπρουΑ΄ γύρος1967-68Συμμετοχή στην Α΄ Εθνική 1967-1968Κύπελλο Ελλάδος 1967-681968-69 A΄112221264511852Κύπελλο ΚύπρουΑ΄ γύροςΒαθμολογία 1959-1960: Νίκη=2 βαθμοί, Ισοπαλία=1 βαθμός, Ήττα=0 βαθμοίΒαθμολογία 1960-1969: Νίκη=3 βαθμοί, Ισοπαλία=2 βαθμοί, Ήττα=1 βαθμός
1: Ο Ολυμπιακός κέρδισε 51 βαθμούς, αλλά τιμωρήθηκε με αφαίρεση 1 βαθμού και έτσι στην τελική βαθμολογία αναγράφονται 50 βαθμοί.

 Δεκαετία 1970-1979 
Με την κατάκτηση του πρωταθλήματος, ο Ολυμπιακός εξασφάλισε για δεύτερη φορά την συμμετοχή του στην Α΄ Εθνική Ελλάδας. Συμμετείχε στο πρωτάθλημα Α΄ Εθνικής 1969-1970 και τερμάτισε και πάλι στην 17η και προτελευταία θέση με απολογισμό 3 νίκες, 3 ισοπαλίες και 28 ήττες. Στο Κύπελλο Ελλάδας αποκλείστηκε στο Β΄ γύρο από τον Ατρόμητο Αθηνών.

Την περίοδο 1970-71, αφότου είχε υποβιβαστεί από το ελληνικό πρωτάθλημα, επέστρεψε στο κυπριακό πρωτάθλημα. Όπως και την προηγούμενη φορά, ο κορμός της ομάδας που είχε κατακτήσει το πρώτο πρωτάθλημα δύο χρόνια προηγουμένως, παρέμενε ο ίδιος και ο Ολυμπιακός ξεκίνησε ως ένα από τα φαβορί το πρωταθλήματος κατορθώνοντας να το κατακτήσει για τρίτη φορά. Ήταν η πρώτη φορά που κατακτούσε το πρωτάθλημα με διαφορά βαθμών. Ο ποδοσφαιριστής της ομάδας Πανίκος Ευθυμιάδης αναδείχθηκε πάλι πρώτος σκόρερ του πρωταθλήματος (μαζί με άλλους δύο ποδοσφαιριστές) με 11 γκολ. Επιπρόσθετα, ο Ολυμπιακός είχε την καλύτερη επίθεση του πρωταθλήματος με 40 γκολ. Προπονητής της ομάδας ήταν ο Ροντ Μπράντλεϊ. Το 1971 κατέκτησε και το ειδικό κύπελλο Παλιγγενεσίας, το οποίο διοργάνωσε η ΚΟΠ για να τιμήσει τα 150 χρόνια από την έναρξη της ελληνικής επανάστασης του 1821. Ο Ολυμπιακός κέρδισε στον τελικό τη Νέα Σαλαμίνα με σκορ 1-0 στην παράταση.

Η κατάκτηση του πρωταθλήματος εξασφάλισε στην ομάδα την τρίτη συμμετοχή της σε ευρωπαϊκή διοργάνωση, στο Κύπελλο Πρωταθλητριών 1971-72. Αντίπαλος ήταν η ολλανδική Φέγενορντ, η οποία είχε κατακτήσει το τρόπαιο την περίοδο 1969-70. Και οι δύο αγώνες έγιναν στο Στάντιον Φέγενορντ. Στον πρώτο αγώνα (15 Σεπτεμβρίου 1971), ως φιλοξενούμενος, ο Ολυμπιακός ηττήθηκε με 8-0. Στο δεύτερο αγώνα (22 Σεπτεμβρίου 1971), ως τυπικά γηπεδούχος, ηττήθηκε με 9-0.

Με την κατάκτηση του πρωταθλήματος, ο Ολυμπιακός εξασφάλισε για τρίτη φορά την συμμετοχή του στην Α΄ Εθνική Ελλάδας. Είναι η ομάδα με τις περισσότερες συμμετοχές (3) στα 7 χρόνια ύπαρξης του θεσμού. Συμμετείχε στο πρωτάθλημα Α΄ Εθνικής 1971-1972 και τερμάτισε στην 18η και τελευταία θέση με απολογισμό 2 νίκες, 7 ισοπαλίες και 25 ήττες. Στο Κύπελλο Ελλάδας αποκλείστηκε στον Α΄ γύρο από το Αιγάλεω Α.Ο..

Σημαντικοί ποδοσφαιριστές της ομάδας άρχισαν τα επόμενα χρόνια σιγά-σιγά να αποχωρούν. Την περίοδο 1972-73 συμμετείχε στο κυπριακό πρωτάθλημα. Ο Ολυμπιακός κατέκτησε τη δεύτερη θέση, αρκετούς βαθμούς πίσω από τον πρωταθλητή ΑΠΟΕΛ, ανέδειξε την καλύτερη επίθεση του πρωταθλήματος (40 γκολ) και έφτασε μέχρι τα ημιτελικά του κυπέλλου Κύπρου. Εξασφάλισε ωστόσο τη συμμετοχή του στο Κύπελλο ΟΥΕΦΑ 1973-74. Αντίπαλος του ήταν η ΦφΜ Στουτγκάρδη. Ο πρώτος αγώνας έγινε στις 17 Σεπτεμβρίου 1973 στο Νέκαρσταντιον με τον Ολυμπιακό να χάνει με 9-0. Ο επαναληπτικός (19 Σεπτεμβρίου 1973) έγινε και πάλι στη Γερμανία, στην πόλη Μπίμπεραχ αν ντε Ρις, με τον τυπικά γηπεδούχο Ολυμπιακό να χάνει με 0-4.

Την περίοδο 1973-74 ο Ολυμπιακός τερμάτισε στη 5η θέση. Την περίοδο 1974-75 κατέλαβε την τρίτη θέση, ισοβαθμώντας με την Ένωσις Νέων Παραλιμνίου που κατέκτησε την 2η θέση και το εισιτήριο για συμμετοχή στο Κύπελλο ΟΥΕΦΑ. Την περίοδο 1975-76 τερμάτισε στην 6η θέση Τα επόμενα χρόνια η ομάδα τερμάτιζε στις χαμηλές θέσεις της βαθμολογίας. Τις περιόδους 1976-77 και 1977-78 τερμάτισε στην 11η θέση.

Ωστόσο, και στις δύο περιόδους είχε επιτυχίες στο κύπελλο Κύπρου. Στο κύπελλο Κύπρου 1976-77 κατάφερε να κατακτήσει για πρώτη φορά το τρόπαιο. Στον τελικό της 12ης Ιουνίου 1977 στο παλιό ΓΣΠ κέρδισε την Αλκή Λάρνακας με 2-0 και στέφθηκε για πρώτη φορά κυπελλούχος Κύπρου.  Με την κατάκτηση του τροπαίου εξασφάλισε συμμετοχή στο Κύπελλο Κυπελλούχων 1977-78. Αντίπαλος του Ολυμπιακού ήταν η ρουμανική ΦΚ Ουνιβερσιτατέα Κραϊόβα. Ο πρώτος αγώνας (15 Σεπτεμβρίου 1977) έγινε στο παλιό στάδιο ΓΣΠ με τον Ολυμπιακό να χάνει με 1-6. Στον επαναληπτικό στη Ρουμανία ο Ολυμπιακός ηττήθηκε με 2-0.

Στο κύπελλο Κύπρου 1977-78 ο Ολυμπιακός κατάφερε να φτάσει και πάλι στον τελικό της διοργάνωσης αλλά έχασε από τον ΑΠΟΕΛ με 3-0.

Την περίοδο 1978-79 ο Ολυμπιακός τερμάτισε στη 13η θέση, ένα μόλις βαθμό πάνω από τη 15η θέση που οδηγούσε στη Β΄ κατηγορία.
+Η πορεία του Ολυμπιακού τη δεκαετία 1970-1979 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά1969-70Συμμετοχή στην Α΄ Εθνική 1969-1970Κύπελλο Ελλάδος 1969-701970-71 A΄112221192402231Κύπελλο ΚύπρουΠροημιτελικά1971-72Συμμετοχή στην Α΄ Εθνική 1971-1972Κύπελλο Ελλάδος 1971-721972-73 A΄214261547402234Κύπελλο ΚύπρουΗμιτελικά1973-74 A΄514269107312028Κύπελλο ΚύπρουΠροημιτελικά1974-75 A΄3142614111441739Κύπελλο ΚύπρουΑ΄ γύρος1975-76 A΄6152814212544030Κύπελλο ΚύπρουΑ΄ γύρος1976-77A΄ 1116309714314425Κύπελλο ΚύπρουΚυπελλούχος1977-78 A΄11163071112263525Κύπελλο ΚύπρουΦιναλίστ1978-79A΄ 13163010713264027Κύπελλο ΚύπρουΠροημιτελικάΒαθμολογία 1969-1970: Νίκη=3 βαθμοί, Ισοπαλία=2 βαθμοί, Ήττα=1 βαθμόςΒαθμολογία 1970-1979: Νίκη=2 βαθμοί, Ισοπαλία=1 βαθμός, Ήττα=0 βαθμοί

 Δεκαετία 1980-1989 
Την περίοδο 1979-80 ο Ολυμπιακός τερμάτισε στη 10η θέση και την επόμενη περίοδο στην 11η, ισοβαθμώντας με την 13η ομάδα που υποβιβάστηκε. Την περίοδο 1981-82 τερμάτισε στην 10η θέση. Η περίοδος 1982-83 αποτέλεσε τη χειρότερη στην εώς τότε ιστορία της ομάδας. Ο Ολυμπιακός τερμάτισε στη 13η θέση και υποβιβάστηκε. Δύο αγωνιστικές πριν την ολοκλήρωση του πρωταθλήματος είχε 4 βαθμούς περισσότερους από τη Νέα Σαλαμίνα. Ωστόσο, ηττήθηκε την προτελευταία αγωνιστική από τη Νέα Σαλαμίνα με 2-4 στην έδρα του και έχασε την τελευταία αγωνιστική από την Ομόνοια. Έτσι, ισοβάθμισε με τη Νέα Σαλαμίνα αλλά υστερούσε στη δαφορά τερμάτων με αποτέλεσμα να υποβιβαστεί για πρώτη φορά στην ιστορία του.

Στην πρώτη συμμετοχή του στο πρωτάθλημα Β΄ κατηγορίας την περίοδο 1983-84 κατέκτησε το πρωτάθλημα και προβιβάστηκε στην Α΄ κατηγορία. Την περίοδο 1984-85 τερμάτισε στην 11η θέση, όπως και την περίοδο 1985-86. Ακολούθησε η 7η θέση την περίοδο 1986-87 και η συμμετοχή στα ημιτελικά του κυπέλλου Κύπρου 1986-87. Την περίοδο 1987-88 κατέλαβε τη 12η θέση και την περίοδο 1988-89 την 9η.
+Η πορεία του Ολυμπιακού τη δεκαετία 1980-1989 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά1979-80 A΄1015288812274824Κύπελλο ΚύπρουΑ΄ γύρος1980-81 A΄1114267712233021Κύπελλο ΚύπρουΑ΄ γύρος1981-82 A΄1014267811264022Κύπελλο ΚύπρουΒ΄ γύρος1982-83 A΄1312px142651011264520Κύπελλο ΚύπρουΒ΄ γύρος1983-84Β΄112px1426652340Κύπελλο ΚύπρουΑ΄ γύρος1984-85 A΄1114268810354024Κύπελλο ΚύπρουΑ΄ γύρος1985-86 A΄1114267811345122Κύπελλο ΚύπρουΒ΄ γύρος1986-87 A΄7163012108474634Κύπελλο ΚύπρουΗμιτελικά1987-88 A΄1216309714324825Κύπελλο ΚύπρουΒ΄ γύρος1988-89 A΄915287138434227Κύπελλο ΚύπρουΑ΄ γύροςΒαθμολογία: Νίκη=2 βαθμοί, Ισοπαλία=1 βαθμός, Ήττα=0 βαθμοί

 Δεκαετία 1990-1999 
Την περίοδο 1989-90 ο Ολυμπιακός τερμάτισε στην 9η θέση ενώ έφτασε μέχρι τα ημιτελικά του κυπέλλου Κύπρου όπου αποκλείστηκε από τη μετέπειτα κυπελλούχο Νέα Σαλαμίνα. Την περίοδο 1990-91 τερμάτισε στην 11η θέση. Ωστόσο, διακρίθηκε στο κύπελλο Κύπρου 1991-92 καθώς έφτασε μέχρι τον τελικό, όπου ηττήθηκε από την Ομόνοια. Την περίοδο 1991-92 τερμάτισε στη 12η θέση. Ακολούθησε η 11η θέση τις περιόδους 1992-93 και 1993-94. Στο κύπελλο Κύπρου 1992-93 έφτασε μέχρι τα ημιτελικά. Την περίοδο 1994-95 κατέλαβε την 8η θέση και την επόμενη περίοδο την 11η.

Νέα μαύρη σελίδα στην ιστορία της ομάδας γράφτηκε την περίοδο 1996-97 όταν τερμάτισε στη 13η θέση και υποβιβάστηκε για δεύτερη φορά στη Β΄ κατηγορία. Στο τελευταίο παιχνίδι της περιόδου έχασε από την Ανόρθωση (η οποία είχε ήδη κατακτήσει το πρωτάθλημα) στην έδρα του με 2-3, με αποτέλεσμα να υποβιβαστεί. Στη δεύτερη παρουσία του στη Β΄ κατηγορία την περίοδο 1997-98 κατάκτησε για δεύτερη φορά το πρωτάθλημα και επέστρεψε στην Α΄ κατηγορία. Την περίοδο 1998-99 τερμάτισε στην 9η θέση.
+Η πορεία του Ολυμπιακού τη δεκαετία 1990-1999 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά1989-90 A΄914266119323523Κύπελλο ΚύπρουΗμιτελικά1990-91A΄ 1114267910363723Κύπελλο ΚύπρουΦιναλίστ1991-92 A΄ 1214267514285326Κύπελλο ΚύπρουΒ΄ γύρος1992-93 A΄ 1114268711345231Κύπελλο ΚύπρουΗμιτελικά1993-94 A΄ 1114268315365127Κύπελλο ΚύπρουΒ΄ γύρος1994-95 A΄ 8123313515416544Κύπελλο ΚύπρουΠροημιτελικά1995-96 A΄ 1114268612243230Κύπελλο ΚύπρουΠροημιτελικά1996-97 A΄ 1312px14268315284727Κύπελλο ΚύπρουΒ΄ γύρος1997-98Β΄ 112px14262132732166Κύπελλο ΚύπρουΑ΄ γύρος1998-99 A΄ 914268513404929Κύπελλο ΚύπρουΒ΄ γύροςΒαθμολογία 1989-91: Νίκη=2 βαθμοί, Ισοπαλία=1 βαθμός, Ήττα=0 βαθμοίΒαθμολογία 1991-99: Νίκη=3 βαθμοί, Ισοπαλία=1 βαθμός, Ήττα=0 βαθμοί

 Δεκαετία 2000-2009 
Την περίοδο 1999-00 ο Ολυμπιακός τερμάτισε στη δεύτερη θέση. Η περίοδος 2000-01 αποτελεί την πιο πετυχημένη στην πρόσφατη ιστορία της ομάδας. Διεκδίκησε το πρωτάθλημα και τελικά τερμάτισε στη δεύτερη θέση. Η επιτυχία αυτή του εξασφάλισε συμμετοχή στο Κύπελλο ΟΥΕΦΑ 2000-01. Στον προκριματικό γύρο αντιμετώπισε την ουγγρική Ντουναουϊβάρος ΦΚ. Ο πρώτος αγώνας έγινε στο νέο ΓΣΠ στις 9 Αυγούστου 2001. Οι δύο ομάδες εξήλθαν ισόπαλες 2-2. Στον επαναληπτικό (23 Αυγούστου 2001) στην Ουγγαρία ο Ολυμπιακός κέρδισε με 4-2. Ήταν η πρώτη νίκη της ομάδας σε ευρωπαϊκή διοργάνωση και ταυτόχρονα η πρώτη της πρόκριση. Στον Α΄ γύρο της διοργάνωσης αντιμετώπισε την βελγική Κλαμπ Μπρυζ. Ο πρώτος αγώνας (20 Σεπτεμβρίου 2001) έγινε στο νέο ΓΣΠ με τις δύο ομάδες να μένουν στην ισοπαλία 2-2. Στον επαναληπτικό στο Γιαν Μπρέιντελ (27 Σεπτεμβρίου 2001) ο Ολυμπιακός έχασε με 7-1 και αποκλείστηκε.

Την περιόδο 2001-02 ο Ολυμπιακός τερμάτισε στην 5η θέση και την περίοδο 2002-03 στην 4η θέση. Η 4η θέση εξασφάλισε στην ομάδα της συμμετοχής της στο Κύπελλο Ιντερτότο 2003. Αντιμετώπισε τη σλοβακική ΜΦΚ Ντούμπνιτσα από την οποία αποκλείστηκε με 2 ήττες: 1-4 εντός έδρας και 3-0 εκτός έδρας. Την περίοδο 2003-04 τερμάτισε στην 10η θέση. Στο κύπελλο Κύπρου έφτασε μέχρι τα ημιτελικά όπου αποκλείστηκε από τη μετέπειτα κυπελλούχο ΑΕΚ Λάρνακας. Την περίοδο 2004-05 τερμάτισε στην 4η θέση εξασφαλίζοντας παράλληλα συμμετοχή στο Κύπελλο Ιντερτότο 2005. Αντιμετώπισε τη ρουμανική ΑΚΦ Γκλόρια 1922 Μπίστριτσα από την οποία αποκλείστηκε με 2 ήττες: 0-5 εντός έδρας και 0-11 εκτός έδρας.

Την περίοδο 2005-06 τερμάτισε στην 11η θέση, χωρίς να κινδυνέψει με υποβιβασμό. Στην ίδια θέση τερμάτισε και την περίοδο 2006-07. Την περίοδο 2007-08, μετά από πολλές δεκαετίας, ο Ολυμπιακός τερμάτισε στην τελευταία θέση του πρωταθλήματος (14η) και υποβιβάστηκε στη Β΄ κατηγορία. Στο πρωτάθλημα Β΄ κατηγορίας 2008-09 υπήρχε έντονος συναγωνισμός. Ο Ολυμπιακός διεκδικούσε την άνοδο του στην Α΄ κατηγορία μέχρι και την τελευταία αγωνιστική. Στο τελευταίο παιχνίδι αντιμετώπιζε τη Νέα Σαλαμίνα. Στη βαθμολογία στην πρώτη θέση ήταν ο Ολυμπιακός με 48 βαθμούς, ακολουθούσε ο Ερμής με 47 και οι Άρης και Νέα Σαλαμίνα στην 3η και 4η θέση αντίστοιχα με 46 βαθμούς. Ο Ολυμπιακός ακόμα και με ισοπαλία εξασφάλιζε την άνοδο του, σε αντίθεση με την αντίπαλο του που χρειαζόταν μόνο νίκη. Ο Ολυμπιακός τελικά ηττήθηκε με 2-1, οι άλλες δύο ομάδες κέρδισαν τους αντιπάλους τους και έτσι η ομάδα παρέμεινε στη Β΄ κατηγορία για δεύτερη συνεχόμενη χρονιά, κάτι που δεν είχε συμβεί ποτέ στο παρελθόν.
+Η πορεία του Ολυμπιακού τη δεκαετία 2000-2009 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά 1999-00 A΄9142610610575836Κύπελλο ΚύπρουΒ΄ γύρος2000-01A΄214261664583054Κύπελλο ΚύπρουΠροημιτελικά2001-02A΄5142613310534542Κύπελλο ΚύπρουΒ΄ γύρος 2002-03A΄414261646562952Κύπελλο ΚύπρουΠροημιτελικά 2003-04A΄1014268711454431Κύπελλο ΚύπρουΗμιτελικά 2004-05A΄414261169363839Κύπελλο ΚύπρουΟμίλοι (16) 2005-06A΄1114266911405027Κύπελλο ΚύπρουΠροημιτελικά 2006-07A΄11142661010243628Κύπελλο ΚύπρουΓ΄ γύρος 2007-08A΄1412px14263518235414Κύπελλο ΚύπρουΔ΄ γύρος 2008-09B΄414261466392148Κύπελλο Α΄ – Β΄A΄ γύροςΒαθμολογία: Νίκη=3 βαθμοί, Ισοπαλία=1 βαθμός, Ήττα=0 βαθμοί

 Δεκαετία 2010-2019 
Την περίοδο 2009-10 τερμάτισε στην 3η θέση του πρωταθλήματος και εξασφάλισε την άνοδο του στην Α΄ κατηγορία. Την περίοδο 2010-11 τερμάτισε στην 8η θέση και την επόμενη περίοδο στην 10η. Την περίοδο 2012-13 διαβαθμίστηκε εκ νέου. Τερμάτισε στη 12η θέση, ισοβαθμώντας με την 11η Νέα Σαλαμίνα, αλλά υστερούσε στα μεταξύ των δύο ομάδων παιχνίδια. Από την ομάδα είχαν αφαιρεθεί 3 βαθμοί, πριν από την έναρξη του πρωταθλήματος, λόγω οικονομικών προβλημάτων.

Όπως είχε προαποφασιστεί, η Β΄ κατηγορία από την επόμενη περίοδο διαχωρίστηκε σε 2 ομίλους των 8 ομάδων, με τις ομάδες που διαβαθμίστηκαν από την Α΄ κατηγορία να συμμετέχουν στο Β1 όμιλο. Έτσι, στο πρωτάθλημα της περιόδου 2013-14 ο Ολυμπιακός συμμετείχε στο Β1 όμιλο. Οι 4 τελευταίες ομάδες θα υποβιβάζονταν στο Β2 όμιλο. Ο Ολυμπιακός δέχθηκε νέες αφαιρέσεις βαθμών (συνολικά 6) για οικονομικούς λόγους, Τερμάτισε στην 6η θέση και υποβιβάστηκε στο Β2 όμιλο, την τρίτη σε σειρά κατηγορία του κυπριακού ποδοσφαίρου, όντας η πρώτη ομάδα στην ιστορία του κυπριακού ποδοσφαίρου, που διαβαθμίστηκε στην τρίτη κατηγορία των πρωταθλημάτων της ΚΟΠ, έχοντας στο παλμαρές της τίτλους πρωταθλήματος Α΄ κατηγορίας και κυπέλλου Κύπρου. Ωστόσο, η ΚΟΠ αποφάσισε την ενοποίηση των δύο ομίλων και την επαναφορά της Β΄ κατηγορίας σε μια ενιαία κατηγορία, με αποτέλεσμα ο Ολυμπιακός να συνεχίσει να αγωνίζεται στη δεύτερη σε σειρά κατηγορία, στη Β΄ κατηγορία 2014-15. Την περίοδο αυτή τερμάτισε στη δέκατη θέση, τη χαμηλότερη στην ιστορία του.

Την επόμενη περίοδο διεκδίκησε την άνοδο του στην Α΄ κατηγορία μέχρι την τελευταία αγωνιστική του πρωταθλήματος, αλλά τελικά τερμάτισε στην 4η θέση (προβιβάζονταν οι 3 πρώτοι). Στον τελευταίο αγώνα του πρωταθλήματος χρειαζόταν τη νίκη στο εντός έδρας παιχνίδι του με την Αναγέννηση Δερύνειας, η οποία χρειαζόταν τουλάχιστον την ισοπαλία για να προβιβαστεί αυτή στην Α΄ κατηγορία. Ο Ολυμπιακός προηγήθηκε στο σκορ αλλά η Αναγέννηση κατάφερε να ισοφαρίσει στα τελευταία λεπτά του παιχνιδιού. Οι δύο ομάδες ισοβάθμησαν στην τελική βαθμολογία αλλά ο Ολυμπιακός υστερούσε στην ισοβαθμία και έτσι παρέμεινε στη Β΄ κατηγορία. Πριν από την έναρξη του πρωταθλήματος ο Ολυμπιακός είχε τιμωρηθεί με αφαίρεση 3 βαθμών για οικονομικούς λόγους.

Την περίοδο 2016-17 τερμάτισε στην τρίτη θέση του πρωταθλήματος και προβιβάστηκε στην Α΄ κατηγορία. Την περίοδο 2017-18 κατάφερε να αποφύγει τον απευθείας υποβιβασμό και να διεκδικήσει την παραμονή του στην Α΄ κατηγορία στη δεύτερη φάση του πρωταθλήματος, αλλά τελικά τερμάτισε στην τελευταία θέση του ομίλου του και υποβιβάστηκε.

Την περίοδο 2018-19 τερμάτισε στη δεύτερη θέση του πρωταθλήματος και προβιβάστηκε στην Α΄ κατηγορία.
+Η πορεία του Ολυμπιακού τη δεκαετία 2010-2019 στις διοργανώσεις της ΚΟΠ.ΠερίοδοςΠρωτάθλημαΚύπελλοΚατηγορίαΘέσηΟμάδεςΑγώνεςΝίκεςΙσοπαλίεςΉττεςΤέρματαΒαθμοίΔιοργάνωσηΦάσηΥπέρΚατά2009-10Β΄312px14321499554351Κύπελλο ΚύπρουΑ΄ γύρος2010-11Α΄81432101111485341Κύπελλο ΚύπρουΠροημιτελικά2011-12Α΄10143210913364439Κύπελλο ΚύπρουΠροημιτελικά2012-13Α΄1212px1432810144656311Κύπελλο ΚύπρουΒ΄ γύρος2013-14Β1682892173643232Κύπελλο ΚύπρουΒ΄ γύρος2014-15Β΄101426105113442353Κύπελλο ΚύπρουΒ΄ γύρος2015-16B΄4 14 26 20 2 4 51 19624Κύπελλο ΚύπρουΒ΄ γύρος2016-17Β΄312px 14261664442354Κύπελλο ΚύπρουΠροημιτελικά2017-18Α΄1212px14365922348124Κύπελλο ΚύπρουΒ΄ γύρος2018-19Β΄212px 16 30 22 3 5 77 2969Κύπελλο ΚύπρουΑ΄ γύροςΒαθμολογία: Νίκη=3 βαθμοί, Ισοπαλία=1 βαθμός, Ήττα=0 βαθμοί

1: Ο Ολυμπιακός κέρδισε 34 βαθμούς, αλλά τιμωρήθηκε με αφαίρεση 3 βαθμών από την επιτροπή κριτηρίων της ΚΟΠ πριν από την έναρξη του πρωταθλήματος και έτσι στην τελική βαθμολογία αναγράφονται 31 βαθμοί.

2: Ο Ολυμπιακός κέρδισε 29 βαθμούς, αλλά τιμωρήθηκε με αφαίρεση 6 βαθμών από την επιτροπή κριτηρίων της ΚΟΠ και έτσι στην τελική βαθμολογία αναγράφονται 23 βαθμοί.

3: Ο Ολυμπιακός κέρδισε 35 βαθμούς, αλλά τιμωρήθηκε με αφαίρεση 6 βαθμών από την επιτροπή κριτηρίων της ΚΟΠ και έτσι στην τελική βαθμολογία αναγράφονται 29 βαθμοί.

4: Ο Ολυμπιακός κέρδισε 62 βαθμούς, αλλά τιμωρήθηκε με αφαίρεση 3 βαθμών για οικονομικούς λόγους και έτσι στην τελική βαθμολογία αναγράφονται 59 βαθμοί.

 Δεκαετία 2020-2029 

Την περίοδο 2020-21 ο Ολυμπιακός τερμάτισε στην 6η θέση του πρωταθλήματος, ενώ την ίδια χρονιά έφτασε μέχρι τον τελικό του Κυπέλλου Κύπρου όπου έχασε απο την Ανόρθωση. Την περίοδο 2022-23 τερμάτισε στην 14η θέση και υποβιβάστηκε στην Β΄Κατηγορία. Την περίοδο 2024-25 τερμάτισε στην 2η θέση του πρωταθλήματος και επέστρεψε στην Α'Κατηγορία.

 Συμμετοχές ανά κατηγορία 
Ο πίνακας που ακολουθεί παρουσιάζει τις συμμετοχές της ομάδας ανά εθνική κατηγορία του Συστήματος ποδοσφαιρικών πρωταθλημάτων Κύπρου έως και την περίοδο 2019-20 καθώς και στις διοργανώσεις κυπέλλου έως και την περίοδο 2018-19.
<center>
{|
|valign="top" width=50%|

 Πρωτάθλημα Κατηγορία Αριθμός συμμετοχών Α΄ Κατηγορία  68 Β΄ Κατηγορία 9 Σύνολο 77
|valign="top" width=50%|
{| class="wikitable"
! colspan=2| Κύπελλο
|-
| Κατηγορία
| Αριθμός συμμετοχών
|-
| Κύπελλο Κύπρου || <center>73|-
|}
|}

Επιπρόσθετα, η ομάδα έχει τρεις συμμετοχές στην Α΄ Εθνική Ελλάδας και τρεις συμμετοχές στο Κύπελλο Ελλάδας.

 Συνολικά στατιστικά στην Α΄ κατηγορία 
Ο πίνακας που ακολουθεί παρουσιάζει τη συνολική πορεία του Ολυμπιακού στο Πρωτάθλημα Α΄ κατηγορίας από την περίοδο 1934-35 έως και την περίοδο 2018-19. Η βαθμολογία είναι το άθροισμα της πραγματικής βαθμολογίας κάθε περιόδου, ανεξάρτητα από το σύστημα βαθμολόγησης. Χρησιμοποιώντας το σύγχρονο σύστημα βαθμολόγησης (Νίκη=3 Βαθμοί, Ισοπαλία=1 Βαθμός, Ήττα:0 βαθμοί) οι βαθμοί που εξασφαλίζει είναι 1848. Η περίοδος 1963-64, στην οποία το πρωτάθλημα διακόπηκε, δεν συμπεριλαμβάνεται.
Πρωτάθλημα Α΄ κατηγορίας Συμμετοχές Αγώνες   Σύνολο Νίκες Ισοπαλίες Ήττες Γκολ Υπέρ Γκολ Κατά Βαθμοί 67  1501   496  360  645  2243  2775  1688 
Ο Ολυμπιακός πέτυχε τις περισσότερες νίκες (16) τις περιόδους 2000-01 και 2002-03. Τις περιόδους 1934-35, 1936-37, 1939-40, 1945-46, 1949-50 και 1957-58 πέτυχε μία νίκη.
Οι περισσότερες ισοπαλίες (13) σημειώθηκαν την περίοδο 1988-89. Τις περίοδους 1938-39, 1939-40, 1940-41, 1946-47 και 1947-48 δεν σημείωσε καμία ισοπαλία.
Τις λιγότερες ήττες (1) σημείωσε την περίοδο 1974-75. Τις περισσότερες ήττες (22) δέχτηκε την περίοδο 2017-18.
Τα περισσότερα τέρματα (74) σημείωσε την περίοδο 1966-67. Τα λιγότερα τέρματα (7) σημείωσε την περίοδο 1993-40.
Τα λιγότερα τέρματα (17) δέχτηκε την περίοδο 1974-75. Τα περισσότερα τέρματα (81) δέχτηκε την περίοδο 2017-18.
Την καλύτερη αναλογία τερμάτων (+48) είχε την περίοδο 1966-67 και τη χειρότερη (-47) την περίοδο 2017-18. 
Τους περισσότερους βαθμούς (55) κέρδισε την περίοδο 1966-67 (σύστημα βαθμολόγησης 3-2-1). Με σύστημα βαθμολόγησης 3-1-0, τους περισσότερους βαθμούς κέρδισε την περίοδο 2000-01 (54).

 Έδρα 
Ο Ολυμπιακός δεν έχει δικό του γήπεδο. Από το 1931 που ιδρύθηκε μέχρι το 1998 χρησιμοποιούσε ως έδρα το παλιό Γ.Σ.Π.. Την περίοδο 1998-1999 χρησιμοποίησε ως έδρα το Μακάρειο Στάδιο. Από το 1999 έως το 2008 αγωνιζόταν στο νέο Γ.Σ.Π.. Την περίοδο 2008-09 επειδή αγωνιζόταν στη Β΄ κατηγορία χρησιμοποιούσε ως έδρα το Μακάρειο Στάδιο. Από το 2009 έως το 2013 χρησιμοποιούσε το νέο Γ.Σ.Π. και από το 2013 και έπειτα χρησιμοποιεί ξανά το Μακάρειο Στάδιο.

Οι ακαδημίες της ομάδας χρησιμοποιούν το ιδιόκτητο γήπεδο του Ολυμπιακού στον «Προμαχώνα». Παλαιότερα το γήπεδο χρησιμοποιείτο ως γήπεδο προπόνησης της ομάδας. Το γήπεδο αυτό βρίσκεται στον Τακτακαλά, που είναι μια συνοικία του Δήμου Λευκωσίας στην εντός των παλιών Ενετικών Τειχών πόλη.  Για το λόγο αυτό ο Ολυμπιακός αναφέρεται και ως «η ομάδα του Τακτακαλά» ή ο «Τακτακαλάς».

 ΑΚΑΔΗΜΙΑ 

 Τμήμα αγοριών 
Η Ακαδημία Ποδοσφαίρου του Ολυμπιακού ιδρύθηκε το έτος 1977 από τον πρώην ποδοσφαιριστή και θρύλο της ομάδας, τον Πανίκο Ευθυμιάδη.

Σήμερα, η Ακαδημία Ποδοσφαίρου του Ολυμπιακού απασχολεί έναν πιστοποιημένο Τεχνικό Διευθυντή, επτά πιστοποιημένους προπονητές, και 2 γυμναστές φυσικής αγωγής, υπεύθυνο για ένα εκατό πενήντα (150) νεαρούς ποδοσφαιριστές ηλικίας 6-19 ετών.

Η Ακαδημία διαθέτει το δικό της προπονητικό κέντρο στο Προμαχώνα στο Κέντρο της Λευκωσίας. Αποτελείται από γήπεδο ποδοσφαίρου, γραφεία, αποδυτήρια, γυμναστήριο και καφετέρια.

Η Ακαδημία συμμετέχει σε όλα τα πρωταθλήματα του κυπριακού ποδοσφαίρου Ομοσπονδίας, σε άλλα τοπικά τουρνουά και εκδηλώσεις, με ομάδες όλων των ηλικιών.

Οι ομάδες είναι οι ακόλουθες:

Κ11 (Grassroots)

K12 (Grassroots)

Κ13 (Grassroots)

K14 (Grassroots)

K14

Κ15

K16

Κ17

Κ19

Η Ακαδημία, λειτουργεί με ανεξάρτητο προϋπολογισμό, ο οποίος είναι μεγαλύτερος από 150.000 ευρώ ετησίως.

Τα τελευταία 10 χρόνια από τις ακαδημίες του Ολυμπιακού βγήκαν μεγάλα ταλέντα τα οποία αγωνίστηκαν / αγωνίζονται στην Εθνική ομάδα αλλά και στο εξωτερικό (Πιέρος Σωτηρίου, Κωνσταντίνος Παναγή, Στέλιος Ανδρέου, Ζάνος Σάββα και άλλοι).

 Τμήμα Κοριτισιών 
Τα τελευταία 5 χρόνια, ο Ολυμπιακός συνεργάζεται με την Ακαδημία κοριτσιών Asprakis kids, μέσω των ομάδων κοριτσιών Κ-11, Κ-13, Κ-15 και Κ-18.

Όλες οι ομάδες τα πάνε εξαιρετικά στα πρωταθλήματα τους σημειώνοντας μεγάλες επιτυχίες. Οι προπονήσεις για τα κορίτσια γίνονται στο γήπεδο της Ολυμπιάδας Λυμπιών, μετά από συμφωνία για αποκλειστική διαχείριση του γηπέδου. Η ακαδημία δίνει ιδιαίτερη σημασία στις υποδομές και στην δημιουργία των κατάλληλων συνθηκών για την ποδοσφαιρική ανάπτυξη των παιδιών

 Αναλυτική ευρωπαϊκή πορεία 

 Ευρωπαϊκά παιχνίδια 
Ο ακόλουθος πίνακα παρουσιάζει τα αποτελέσματα του Ολυμπιακού στις ευρωπαϊκές διοργανώσεις.

 Περίοδος Κύπελλο Φάση Αντίπαλος Εντός  Εκτός  Συν. σκορ Πρ./Απ.1967-68ΠρωταθλητριώνΑ΄ γύροςΦΚ Σαράγεβο2-21-33-517px1969-70ΠρωταθλητριώνΑ΄ γύροςΡεάλ Μαδρίτης0-8 11-61-1417px1971-72ΠρωταθλητριώνΑ΄ γύροςΦέγενορντ0-9 20-80-1717px1973-74ΟΥΕΦΑΑ΄ γύροςΦφΜ Στουτγκάρδη0-4 30-90-1317px1977-78ΚυπελλούχωνΑ΄ γύροςΟυνιβερσιτάτεα Κραϊόβα1-60-21-817px2001-02ΟΥΕΦΑΠροκριματικόςΝτουναουϊβάρος ΦΚ 2-2 4-2 6-417pxΑ΄ γύροςΚλαμπ Μπρυζ2-21-73-917px2003ΙντερτότοΑ΄ γύροςΜΦΚ Ντούμπνιτσα1-40-31-717px2005ΙντερτότοΑ΄ γύροςΑΚΦ Γκλόρια 1922 Μπίστριτσα0-50-110-1617px
1 Και τα δύο παιχνίδια έγιναν στην έδρα της Ρεάλ Μαδρίτης. 
2 Και τα δύο παιχνίδια έγιναν στην έδρα της Φέγενορντ. 
3 Και τα δύο παιχνίδια έγιναν στη Γερμανία.

 Συνολικές συμμετοχές 

 ΚύπελλοΣυμ.Αγ.Πρ. Εντός Εκτός Σύνολο Ν  Ι  Η ΓΥ  ΓΚ Β Ν  Ι  Η ΓΥ  ΓΚ Β Ν  Ι  Η ΓΥ  ΓΚ Β Πρωταθλητριών360012219100321700154361 Κύπελλο ΟΥΕΦΑ26102148210251831239265 Κυπελλούχων120001160001020002180 Ιντερτότο24000219000201400041230 Σύνολο818103684231087513131415936
Για σκοπούς σύγκρισης υπολογίζεται βαθμολογία με το σύστημα: νίκη=3 βαθμοί, ισοπαλία=1 βαθμός, ήττα=0 βαθμοί.

 Στατιστικά ανά χώρα 
Ο Ολυμπιακός έχει αντιμετωπίσει αντιπάλους από 8 διαφορετικές χώρες.

 ΧώραΑγ.ΠΑ Εντός Εκτός Σύνολο Ν  Ι  Η ΓΥ  ΓΚ Β Ν  Ι  Η ΓΥ  ΓΚ Β Ν  Ι  Η ΓΥ  ΓΚ Β  Βέλγιο201010221001170011391  Βοσνία και Ερζεγοβίνη1 201010221001130011351  Γερμανία2010010400010900020130  Ισπανία2010010800011600021140  Ολλανδία 2010010900010800020170  Ουγγαρία210010221100423110644  Ρουμανία402002111000201300041240  Σλοβακία201001140001030002170 Σύνολο181803684231087513131415936

Για σκοπούς σύγκρισης υπολογίζεται βαθμολογία με το σύστημα: νίκη=3 βαθμοί, ισοπαλία=1 βαθμός, ήττα=0 βαθμοί.

1 Η βοσνιακή ΦΚ Σαράγεβο, όταν αντιμετώπισε τον Ολυμπιακό, εκπροσωπούσε τη Γιουγκοσλαβία στη διοργάνωση.

 Στατιστικά ανά αντίπαλο 
Ο Ολυμπιακός Λευκωσίας έχει αντιμετωπίσει συνολικά 9 διαφορετικούς αντιπάλους.

 ΟμάδαΑγ.ΠΑ Εντός Εκτός Σύνολο Ν  Ι  Η ΓΥ  ΓΚ Β Ν  Ι  Η ΓΥ  ΓΚ Β Ν  Ι  Η ΓΥ  ΓΚ Β ΑΚΦ Γκλόρια 1922 Μπίστριτσα20100105000101100020160 ΦφΜ Στουτγκάρδη2010010400010900020130 Κλαμπ Μπρυζ201010221001170011391 ΜΦΚ Ντούμπνιτσα201001140001030002170 Ντουναουϊβάρος ΦΚ210010221100423110644 Ρεάλ Μαδρίτης2010010800011600021140 Φέγενορντ2010010900010800020170 Ουνιβερσιτάτεα Κραϊόβα201001160001020002180 ΦΚ Σαράγεβο201010221001130011351 Σύνολο181803684231087513131415936
Για σκοπούς σύγκρισης υπολογίζεται βαθμολογία με το σύστημα: νίκη=3 βαθμοί, ισοπαλία=1 βαθμός, ήττα=0 βαθμοί.

 Παλαιοί Ποδοσφαιριστές 

  Πανίκος Ευθυμιάδης
  Μάριος Θεμιστοκλέους

  Κώστας Καλησπέρας
  Γιώργος Μιτσίδης (Παλέτσιος)

  Κωστάκης Πιερίδης
  Γιώργος Ρώσσος

Για περισσότερους παλαιούς ποδοσφαιριστές, δείτε Ποδοσφαιριστές Ολυμπιακού Λευκωσίας.

 Τίτλοι-Διακρίσεις 
 Πρωτάθλημα Κύπρου:
 Πρωταθλήτρια (3): 1966-67, 1968-69, 1970-71

 Κύπελλο Κύπρου:
 Κυπελλούχος (1): 1977

 Ασπίδα Πάκκου:
 Νικητής (1): 1967

 Β΄ Κατηγορία Κύπρου:
 Πρωταθλήτρια (2): 1984, 1998

 Κύπελλο Παλιγγενεσίας:
 Νικητής (1): 1971

 Δείτε επίσης 
 Πορεία των κυπριακών ομάδων στα ευρωπαϊκά κύπελλα ποδοσφαίρου
 Ποδόσφαιρο στην Κύπρο

Παραπομπές

 Βιβλιογραφία 

 Εξωτερικοί σύνδεσμοι 



Η πορεία του Ολυμπιακού στην ιστοσελίδα της ΟΥΕΦΑ

Κανάλι στο Youtube

Κατηγορία:Ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1931